ఆరాధన (1962 సినిమా)
ఆరాధన 1962 లో వి. మధుసూదనరావు దర్శకత్వంలో జగపతి పిక్చర్స్ పతాకంపై వి. బి. రాజేంద్రప్రసాద్ నిర్మించిన సినిమా. ఇందులో అక్కినేని నాగేశ్వరరావు, సావిత్రి, జగ్గయ్య ప్రధాన పాత్రధారులు.
పోదామా విల్లిపుత్తూరు
దేవులపల్లి కృష్ణశాస్త్రి గారు 1940లలో "శ్రీ ఆండాళ్ కల్యాణం" అనే రూపకాన్ని రచించగా ఆకాశవాణి మద్రాసు కేంద్రం ప్రసారం చేసింది. అందులో ఎస్.వరలక్ష్మి మొదలైన వారు పాటలు పాడారు. తర్వాత 1959 లో శాస్త్రిగారు ఆకాశవాణి హైదరాబాద్ కేంద్రం సాహిత్యశాఖ ప్రొడ్యూసర్ గా ఉన్నప్పుడు దీన్ని మళ్ళీ రికార్డింగ్ చేసి ప్రసారం చేసారు. అందులో చిత్తరంజన్, పి.బి.శ్రీనివాస్, వక్కలంక సరళ మొదలైన వారు పాడారు. ఈ పాట ఆ రూపకంలో గోదా శ్రీరంగనాధుల కళ్యాణం వర్ణించే గీతం. దీనికి సంగీతం కూర్చినది మల్లిక్.